**Legyesbénye Község Önkormányzata Képviselő-testületének 8/2024. (VIII. 22.) önkormányzati rendelete**

**a 2024. évi szociális célú tüzelő anyag juttatásról szóló 7/2024. (VI.26.) önkormányzati rendelet módosításáról**

Legyesbénye Község Önkormányzatának Képviselő-testülete, az Alaptörvény 32. cikk (2) bekezdésében, a szociális igazgatásról és a szociális ellátásokról szóló 1993. évi III. törvény 26. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8.a pontjában meghatározott feladatkörében eljárva a következőket rendeli el:

**1. §**

A 2024. évi szociális célú tüzelő anyag juttatásról szóló 7/2024. (VI. 26.) önkormányzati rendelet 4. §-a helyébe a következő rendelkezés lép:

**„4. §**

A támogatás mértéke háztartásonként legfeljebb 7,18 mázsa barnakőszén.”

**2. §**

Ez a rendelet a kihirdetését követő napon lép hatályba.

Lengyelné Dr. Bús Zita Barta Csilla

polgármester jegyző

A rendelet kihirdetve: 2024. augusztus 22.

Barta Csilla

jegyző

Általános indokolás

Legyesbénye Község Önkormányzatának Képviselő-testülete térítésmentesen szenet biztosít azon szociálisan rászoruló személynek, aki Legyesbénye községben bejelentett lakóhelyén, tartózkodási helyén életvitelszerűen él és a rendeletben meghatározott egyéb feltételeknek megfelel.

Az önkormányzathoz 90 kérelem került benyújtásra, ezért lehetőség nyílt a korábban tervezett 6 q szén helyett 7,18 q szén háztartásonkénti szétosztására.

Részletes indokolás

**Az 1. §-hoz**

Módosító rendelkezés

**A 2. §-hoz**

Hatályba léptető rendelkezés